ધોળાવીરા વેપારી અને ઔદ્યોગિક સામ્રાજ્યનું કેન્દ્ર હતું અને તેની આસપાસ નાના-નાના શહેરોમાં ઔદ્યોગિક ચીજવસ્તુઓનું ઉત્પાદન થતું હતું તે સિદ્ધ કરવા માટે કાનમેરની પુરાતત્ત્વીય સાઈટ અત્યંત મહત્ત્વની પુરવાર થશે. પુરાવા મળશે તો ધોળાવીરા ભારતની મોટી સભ્યતાની વસાહત પણ જાહેર કરી શકાય તેમ છે તેથી જાપાન પણ કાનમેરનાં ઔદ્યોેગિક ઉત્પાદનની ઊંડી વિગતો મેળવીને તેને વિશ્વ ફલક ઉપર જોડવા માગે છે. જાપાન આ શોધખોળ માટે જંગી નાણાં ખર્ચી રહ્યું છે, જો પુરાતત્ત્વવિદો આ શોધમાં સફળ થાય તો ધોળાવીરાને વિશ્વના પાંચ હજાર વર્ષ જૂના ઔદ્યોગિક સામ્રાજ્ય તરીકે પ્રસ્થાપિત કરી શકાય તેમ છે.